Publication: Magyar Közlöny
Issue: MK-1999-6 (Year: 1999, Number: 6)
Era: 1990-2004
Section: vám- és pénzügyőrségi nyomozásának részletes szabályairól szóló 37/1991. (XII. 24.) PM rendelet (a továbbiakban:
Paragraph Index: 164

7. § Az R. 23. §-a (1) bekezdésének első mondata helyébe a következő mondat, valamint (5) bekezdése helyébe az alábbi bekezdés lép: „A felismerésre bemutatást — a Be. 86. § (4) bekezdésére is figyelemmel — lehetőleg ugyanolyan körülmények között kell végrehajtani, amilyen körülmények között a felismerő a bemutatásra kerülő személyt vagy tárgyat korábban észlelte…” „(5) A felismerésre bemutatásról jegyzőkönyvet kell felvenni, amelynek tartalmaznia kell az eljárási cselekmény helyét, idejét, a felismerésben részt vevők személyi adatait — a zárt adatkezelés kivételével —, tárgy felismerésénél a bemutatásra került tárgyak adatait, a bemutatás lefolyását, körülményeit és eredményét.”

Source: https://magyarkozlony.hu/hivatalos-lapok/60c3bf97f442f5cf160df2560ac28d78ed2e0d39/dokumentumok/78a2568d31499cc4597d7dc1d739ff068d71e1bf/letoltes